เชลซี ลูบปาก ปืนใหญ่ ช็อกนำก่อนโดน ทอฟฟี่ 10 คนรัวแซง 2-1
สาวกเดอะกูนเนอร์สช็อกเป็นแถบหลังทีมรักได้ประตูออกนำ 1-0 จากอเล็กซิส ซานเชซ แต่กลับเจอทีเด็ดของเอฟเวอร์ตันที่เหลือสิบคนช่วงท้ายเกม ยิงแซงรวดเดียวสองลูกรวดเอาชนะไปเฉยเลย 2-1 ในศึกพรีเมียร์ลีกเมื่อคืนที่ผ่านมา,การแข่งขันฟุตบอลพรีเมียร์ลีก ฤดูกาล 2016/17 ประจำวันที่ 13 ธ.ค. เป็นการพบกันในคู่ระหว่าง ทอฟฟี่สีน้ำเงิน เอฟเวอร์ตัน เปิดสนามกูดิสัน พาร์คพบกับ ปืนใหญ่ อาร์เซนอล ทีมรองจ่าฝูง,เกมนี้ทั้งสองทีมจัดชุดที่ดีที่สุดลงสนามโดย เอฟเวอร์ตัน นำโดย โรเมลู ลูกากู กับ รอส บาร์คลีย์ เป็นทีเด็ดในเกมรุก ส่วนทีมเยือนนำโดย อเล็กซิส ซานเชซ, เมซุต โอซิล และ ธีโอ วัลคอตต์,เปิดฉากเกมขึ้นมาเป็นอาร์เซนอล ทำได้ดีกว่าและมาได้ประตูออกนำ 1-0 จากลูกฟรีคิกสังหาร 25 หลาของ อเล็กซิส ซานเชซ ปั่นเรียดบอลไปรอดระหว่างขา แอชลีย์ วิลเลียมส์ แฉลบเปลี่ยนทางเข้าประตูไปเฉยเลย,จากนั้น เอฟเวอร์ตัน เปิดเกมรุกสู้ก่อนจะมาได้ประตูตีเสมอ 1-1 ในนาทีสุดท้ายของครึ่งแรก จากลูกบรรจงเปิดของ เลห์ตัน เบนส์ บอลลอยโด่งมาเข้าหัว เซมุส โคลแมน แบ็กขวาที่เติมมาขวิดเข้าไป และครึ่งแรกก็จบลงที่สกอร์นี้,เข้าสู่ครึ่งหลัง อาร์เซนอล ทำได้ดีกว่าแต่ไม่สามารถเจาะแนวรับของเจ้าบ้านได้ กระทั่งนาทีที่ 86 กลายเป็น เอฟเวอร์ตัน มาได้ประตูพลิกแซง 2-1 จากลูกเตะมุม รอส บาร์คลีย์ เปิดเข้ากลางให้กับ แอชลีย์ วิลเลียมส์ ขวิดเข้าไป,เวลาที่เหลือ อาร์เซนอล พยายามบุกหนักแถม เอฟเวอร์ตัน เหลือ 10 คนในช่วงทดเจ็บหลัง ฟิล จาเกียลกา ไปโดนเหลืองที่สอง แต่สุดท้ายก็ไม่เป็นผล จบเกมการแข่งขัน เอฟเวอร์ตัน เปิดบ้านเอาชนะ อาร์เซนอล 2-1 เก็บสามแต้มขึ้นที่ 7 ของตาราง ส่วน อาร์เซนอล รั้งอันดับสองตามเดิมมีแต้มตามหลัง เชลซี จ่าฝูง 3 แต้มแถมแข่งมากกว่า 1 นัด
สาวกเดอะกูนเนอร์สช็อกเป็นแถบหลังทีมรักได้ประตูออกนำ 1-0 จากอเล็กซิส ซานเชซ แต่กลับเจอทีเด็ดของเอฟเวอร์ตันยิงแซงรวดเดียวสองลูกรวดเอาชนะไปเฉยเลย 2-1 ในศึกพรีเมียร์ลีกเมื่อคืนที่ผ่านมา
พรีเมียร์ลีก,อาร์เซนอล,เอฟเวอร์ตัน,ปืนใหญ่,เชลซี